Commission Européenne - COMMUNIQUES DE PRESSE - Communiqué de presse - Komission ehdotus uudeksi paketiksi, jolla lujitetaan kuluttajansuojaa ja lisätään luottamusta rahoituspalveluihin\nBryssel 12. heinäkuuta 2010\nKomission ehdotus uudeksi paketiksi, jolla lujitetaan kuluttajansuojaa ja lisätään luottamusta rahoituspalveluihin\nEuroopan komission tavoitteena on luoda vankempi ja terveemmällä pohjalla oleva rahoitusjärjestelmä, estää finanssikriisin toistuminen ja palauttaa kuluttajien luottamus rahoituspalveluihin. Tästä syystä komissio on tänään ehdottanut EU:n sääntöihin muutoksia, joilla parannetaan tilinhaltijoiden ja piensijoittajien suojaa. Lisäksi komissio on käynnistänyt julkisen kuulemisen vaihtoehdoista, joilla voidaan parantaa vakuutuksenottajien suojaa, mukaan luettuna mahdollisuus luoda vakuutustakuujärjestelmiä kaikissa jäsenvaltioissa. Tänään hyväksytyt säännökset merkitsevät tilinhaltijoille sitä, että pankin joutuessa konkurssiin he saavat rahansa takaisin aikaisempaa nopeammin (seitsemässä päivässä), heidän talletustensa suoja nousee (100 000 euroon) ja he saavat paremmin tietoa siitä, millainen suoja heillä on ja missä tapauksissa sitä sovelletaan. Sijoituspalveluja käyttävät sijoittajat puolestaan saavat nopeammin korvauksen, jos sijoitusyritys ei palauta sijoittajien varoja petoksen, hallinnollisen väärinkäytöksen tai toimintavirheen vuoksi. Korvauksen määrä nousee 20 000 eurosta 50 000 euroon. Lisäksi sijoittajat saavat paremmin tietoa siitä, missä tapauksissa korvausjärjestelmää käytetään, ja sijoittajat, joilla on varoja kolmannen osapuolen hallussa, ovat uusien säännösten ansiosta paremmassa suojassa äskettäisen Madoff-tapauksen kaltaisilta petoksilta. Ehdotukset ovat täysin linjassa EU:n G20-maiden kanssa tekemien sitoumusten kanssa, ja ne on nyt annettu Euroopan parlamentin ja neuvoston käsiteltäviksi.\n”Tänään hyväksytty paketti on komission uusin pyrkimys lisätä Euroopan rahoitusjärjestelmän avoimuutta ja vastuullisuutta, jotta voidaan estää rahoituskriisin toistuminen tai ainakin hallita rahoituskriisiä jatkossa”, sanoi sisämarkkinoista ja palveluista vastaava komissaari Michel Barnier. ”Euroopan kuluttajat ansaitsevat parempaa: he tarvitsevat varmistuksen siitä, että heidän säästönsä, sijoituksensa tai vakuutuksensa ovat suojassa kaikkialla Euroopassa. Tämän vuoksi pyydän Euroopan parlamenttia ja neuvostoa hyväksymään tänään annetun paketin nopeasti.”\nViimeaikainen rahoituskriisi on osoittanut jälleen kerran, että pankit altistuvat talletuspaolle, jos tilinhaltijat epäilevät, etteivät heidän talletuksensa ole turvassa, ja yrittävät nostaa kaikki rahansa samanaikaisesti. Vuonna 1994 annetulla talletussuojajärjestelmädirektiivillä 94/19/EY taataan, että kaikissa jäsenvaltioissa on käytössä turvaverkko, joka suojaa tilinhaltijoita. Jos pankki suljetaan, kansallisista talletussuojajärjestelmistä maksetaan tilinhaltijoille korvausta tiettyyn summaan saakka.\nRahoituskriisin iskettyä vuonna 2008 toteutettiin muutamia nopeita korjaustoimia, joilla muun muassa nostettiin suojan taso 100 000 euroon (kahdessa vaiheessa) ja hylättiin yhteisvakuutuksen käytön mahdollisuus (eli se, ettei tilinhaltijoille makseta kaikkia korvauksia vaan he vastaavat itse tietystä prosenttiosuudesta menettämästään summasta myös silloin, kun menetetty summa alittaa talletussuojan tason). Koska nykyisissä talletussuojajärjestelmissä on todettu myös muita puutteita, komissio esittää nyt ehdotuksen, jolla vuonna 1994 annettua direktiiviä muutetaan perinpohjaisesti rahoituskriisistä saadun kokemuksen valossa.\nEhdotuksen keskeiset osat ovat seuraavat:\nTalletussuojan taso nousee: ehdotuksen mukaan talletussuojaa nostetaan 100 000 euroon tämän vuoden loppuun mennessä. Tämä tarkoittaa sitä, että 95 prosenttia kaikista tilinhaltijoista EU:ssa saa kaikki säästönsä takaisin pankin joutuessa konkurssiin. Suoja kattaa nyt myös pienet, keskisuuret ja suuret yritykset sekä kaikki valuutat. Se ei kuitenkaan kata rahoituslaitosten ja viranomaisten tekemiä talletuksia, strukturoituja sijoitustuotteita eikä velkasitoumuksia.\nKorvausten maksaminen nopeutuu: tilinhaltijoille maksetaan korvaukset seitsemässä päivässä. Tämä tulee olemaan suuri parannus nykytilanteeseen, jossa monet tilinhaltijat joutuvat odottamaan rahojaan jopa kuukausia. Jotta maksaminen nopeutuisi, valvontaviranomaisten on ilmoitettava talletussuojajärjestelmien hallinnoijille pankin ongelmista jo varhaisessa vaiheessa. Pankkien on täsmennettävä kirjanpidossaan, onko talletukset suojattu vai ei.\nByrokratia vähenee: jos esimerkiksi Portugalissa asuvalla henkilöllä on tili sellaisessa konkurssiin joutuvassa pankissa, jonka pääkonttori sijaitsee Ruotsissa, portugalilainen järjestelmä maksaa hänelle korvauksen oma-aloitteisesti ja toimii hänen yhteyspisteenään. Tämän jälkeen ruotsalainen järjestelmä korvaa summan portugalilaiselle järjestelmälle. Tämä tulee olemaan suuri parannus nykytilanteeseen, jossa kaikki yhteydenpito on käytävä sen maan järjestelmän kautta, jossa pankin pääkonttori sijaitsee. Tällä uudella lähestymistavalla vähennetään byrokratiaa ja nopeutetaan korvausten maksamista.\nTiedonsaanti paranee: tilinhaltijat saavat paremmin tietoa talletussuojan tasosta ja järjestelmän toiminnasta uuden helppotajuisen vakiomuotoisen lomakkeen avulla sekä tiliotteistaan.\nPitkän aikavälin vastuullinen rahoitus: huolta on herättänyt kysymys siitä, onko nykyisten talletussuojajärjestelmien rahoitus terveellä pohjalla. Rahoitusta vahvistetaankin tänään esitetyillä ehdotuksilla, jotka perustuvat nelivaiheiseen lähestymistapaan. Ensinnäkin vahvan ennakkorahoituksen myötä saadaan vahva varanto. Toisekseen varantoa voidaan tarvittaessa täydentää jälkimaksuilla. Kolmanneksi – jos varantoa on edelleen lisättävä – järjestelmät voivat ottaa lainaksi rajallisen summan muilta järjestelmiltä (”keskinäinen luottojärjestely”). Neljänneksi – ja viimeisenä keinona – muut rahoitusjärjestelyt olisi otettava huomioon varajärjestelminä. Talletussuojajärjestelmiä rahoitetaan pankkien maksamilla kannatusmaksuilla, kuten nykyäänkin. Maksut lasketaan kuitenkin jatkossa oikeudenmukaisemmalla tavalla, sillä niissä otetaan huomioon kuhunkin pankkiin liittyvä riski.\nEurooppalaisten säästöt ovat paremmassa suojassa, ja tallettajat voivat myös valita parhaat säästötuotteet missä tahansa EU:n maassa kantamatta huolta talletussuojien välisistä eroista. Pankit hyötyvät ehdotuksesta siten, että ne voivat tarjota kilpailukykyisiä tuotteita kaikkialla EU:ssa ilman tällaisista eroista johtuvia haittoja. Lisäksi veronmaksajat hyötyvät siitä, että talletussuojajärjestelmien rahoitus paranee, koska valtion väliintulon todennäköisyys pienenee.\nUseimmat näistä parannuksista saattavat tulla voimaan jo vuoteen 2012 ja 2013 mennessä, ja heti kun ne on sisällytetty Euroopan talousalueesta tehtyyn sopimukseen, ne koskevat kaikkien EU:n jäsenvaltioiden lisäksi myös Norjaa, Islantia ja Liechtensteinia.\nKs. myös MEMO/10/318\nVuonna 1997 annetulla sijoittajien korvausjärjestelmiä koskevalla direktiivillä 97/9/EY suojataan sijoittajia, jotka käyttävät sijoituspalveluja Euroopassa. Sijoittajille maksetaan korvausta, jos sijoitusyritys ei kykene palauttamaan sijoittajille niille kuuluvia varoja. Tällainen tilanne voi syntyä esimerkiksi silloin, kun yrityksessä todetaan petos tai laiminlyönti tai kun yrityksen järjestelmissä on virheitä tai ongelmia. Direktiivi ei kuitenkaan anna suojaa sijoitusriskien varalta. EU:n 27 jäsenvaltiossa on nykyään käytössä 39 erilaista sijoittajien korvausjärjestelmää.\nViime vuosina komissio on vastaanottanut lukuisia valituksia direktiivin soveltamisesta tietyissä jäsenvaltioissa. Valitusten kohteena ovat muun muassa olleet sellaiset järjestelmät, joilla ei ole riittävästi rahoitusta korvausten maksamiseen, ja pitkät viipeet saatavien maksamisessa.\nTänään esitetyllä ehdotuksella pyritään tehostamaan sijoittajansuojaa koskevia sääntöjä, takaamaan tasapuoliset toimintaedellytykset suojattujen rahoitusvälineiden alalla ja varmistamaan, että käytettävissä on riittävästi rahoitusta ja tarvittavat järjestelyt sijoittajille maksettavia korvauksia varten.\nSuojan taso nousee: nykyinen sijoittajien korvaamisen vähimmäistaso on 20 000 euroa. Komissio ehdotuksessa sitä nostetaan 50 000 euroon sijoittajaa kohden.\nKorvausten maksaminen nopeutuu: voimassa olevan lainsäädännön mukaan sijoittajat voivat joutua odottamaan korvauksia jopa seitsemän vuotta. Tämä säännös muutetaan komission ehdotuksella, jonka mukaan sijoittajat saavat korvauksen viimeistään yhdeksän kuukauden kuluessa sijoitusyrityksen konkurssista. Tällainen aikaväli on kuitenkin tarpeen, jotta toimivaltaiset viranomaiset voivat tutkia tapauksen ja määrittää kunkin sijoittajan positiot\nTiedonsaanti paranee: sijoittajat saavat selkeämpää ja yksityiskohtaisempaa tietoa siitä, missä määrin heidän varansa on suojattu. Esimerkiksi sijoitusriski, jolla tarkoitetaan sitä, että sijoitus menettää arvoaan laskevien osakemarkkinoiden tai liikkeeseenlaskijan konkurssin vuoksi, ei kuulu direktiivin soveltamisalaan.\nPitkän aikavälin vastuullinen rahoitus: vuodesta 1997 lähtien jäsenvaltioissa on ollut muutamia sellaisia tapauksia, joissa järjestelmien rahoitus ei ole riittänyt sijoittajien menettämien varojen korvaamiseen. Komission ehdotuksella otetaan käyttöön rahoituksen vähimmäistavoitetaso, joka on saavutettava ennakkorahoituksella. Tarpeen tulleen järjestelmät voivat viimeisenä keinona lainata rajoitetun summan muista järjestelmistä ja muista rahoitusjärjestelyistä (”keskinäinen luottojärjestely”). Korvausjärjestelmät rahoitetaan sijoitusyritysten maksamilla maksuilla.\nLaajempi suoja: tällä hetkellä sijoittajilla ei välttämättä ole suojaa sellaisessa tilanteessa, jos sijoitusyritys käyttää asiakkaan varojen säilyttäjänä kolmatta osapuolta, josta tulee maksukyvytön ja joka ei palauta sijoitettuja varoja. Samoin sijoitusrahastojen osuudenhaltijat voivat kärsiä tappiota varsinaisen säilytysyhteisön tai sen alaisen säilytysyhteisön laiminlyönnin vuoksi. Yksi viimeisimmistä esimerkeistä tästä on vuonna 2008 paljastunut Madoff-sijoituspetostapaus. Komissio ehdottaa nyt, että myös tällaiset tilanteet suojattaisiin.\nUseimmat näistä parannuksista saattavat tulla voimaan jo vuoden 2012 loppuun mennessä, ja heti kun ne on sisällytetty Euroopan talousalueesta tehtyyn sopimukseen, ne koskevat kaikkien EU:n jäsenvaltioiden lisäksi myös Norjaa, Islantia ja Liechtensteinia.\nKs. myös MEMO/10/319\nVakuutuksenottajien suojan parantaminen\nVakuutustakausjärjestelmät tarjoavat viimeisenä apukeinona suojan kuluttajille sellaisessa tilanteessa, jossa vakuutusyhtiöt eivät kykene täyttämään sopimusvelvoitteitaan. Ne suojaavat sen riskin varalta, että vaatimuksia ei täytetä, jos vakuutusyhtiö suljetaan.\nVakuutustakausjärjestelmät voivat tarjota suojan maksamalla kuluttajille korvauksen tai takaamalla heidän vakuutussopimuksensa jatkumisen esimerkiksi siten, että vakuutukset siirretään maksukykyiselle vakuutusyhtiölle tai itse takausjärjestelmään. Toisin kuin pankki- ja arvopaperialalla, vakuutusalalla ei ole annettu EU:n lainsäädäntöä takausjärjestelmistä. Tällä hetkellä 12 jäsenvaltiossa on käytössä yksi tai useampi vakuutustakausjärjestelmä, joka kattaa henki- ja/tai vahinkovakuutukset. Ne eroavat toisistaan suojan ja ehtojen suhteen, mutta myös siltä osin, milloin järjestelmiä käytetään ja miten ne rahoitetaan.\nTänään hyväksytyssä valkoisessa kirjassa komissio selostaa erilaisia vaihtoehtoja, joiden avulla voidaan varmistaa, että EU:ssa on oikeudenmukainen ja kattava kuluttajansuojan taso ja ettei vakuutusyhtiön konkurssista aiheutuvaa laskua sälytetä veronmaksajille. Siinä ehdotetaan erityisesti direktiivin antamista sen varmistamiseksi, että kaikissa jäsenvaltioissa on käytössä vakuutustakausjärjestelmiä, jotka täyttävät vähimmäisvaatimukset. Vakuutustakausjärjestelmiä koskevasta valkoisesta kirjasta on nyt järjestetty kuuleminen, ja kaikkia osapuolia pyydetään toimittamaan kannanottonsa viimeistään 30. marraskuuta 2010\nKs. myös MEMO/10/320


Oh my white: Kesäisen Helsinki-päivän helmiä: Katajanokanranta, Putte's pizza ja Club for five\nKesäisen Helsinki-päivän helmiä: Katajanokanranta, Putte's pizza ja Club for five\nEilen hyppäsimme lähijunaan pyörien kera tarkoituksenamme viettää niin sanottua turistipäivää Helsingissä. Ajatuksena oli mennä venebussilla myös Pihlajasaaren rannoille, mutta päätimmekin pilvisenä päivänä säästää tuon aurinkoisemman päivän retkikohteeksi.\nRakastan merta ja nykyisenä vantaalaisena olen siitä ehkä jopa eniten (no joo, runsaan ravintola- ja tapahtumatarjonnan lisäksi) helsinkiläisille kateellinen! Tällä reissulla erityisesti Katajanokan rannan pieni ja rauhallinen puistoalue meren äärellä oli kovasti mieleen.\nPyöräreitin varrella oli kivoja nurmialueita, jotka oikein huusivat heittämään piknik-mattoa ylleen! Seuraavalla kerralla siis ehdottomasti myös piknik-kamat mukaan tänne suunnatessa. Olipa muuten joku ollut teltassakin yötä täällä, kun juuri purkivat yösijaansa ohi ajaessamme.\nMatkamme jatkui ohi purjelaivojen ja maailmanpyörän kohti kauppatorin kunnostettua, vanhaa kauppahallia.\nOikein siistiä ja kauppahallien tapaan freesiä oli täällä.\nE. Erikssonin tiskillä oli tarjolla erilaisia, houkuttelevia kalaleipiä. Ja kun pakko jotain herkkua oli taas päästä maistelemaan, niin yhden jokiravuilla ja majoneesilla vuoratun reissarin nappasin täältä matkaan, nam!\nKauppatorilta suuntasimme Narinkkatorille kansainvälisille suurmarkkinoille. Ruokapainotteisilla markkinoilla oli tarjolla mm. saksalaista braatvurstia, italialaisia ja hollantilaisia juustoja ja makkaroita sekä englantilaista teetä ja fudgeja.\nNarinkkatorilta suuntasimme lounastamaan Putte's bar and pizzaan. Uusia pizzamakuja tuli testailtua munakoiso-chevre-pizzan ja lammaspizzan muodossa! Ei ollenkaan pöllömpiä ja päällysten lisäksi pizzoissa miellyttivät ihanan ohuet ja rapsakat pohjat.\nTänne suunnataan ehdottomasti toistekin pizzanälän iskiessä!\nPizzojen jälkeen kahviteltiin pikaisesti kaverin kanssa Henry´s pubin terassilla ja sitten suunnattiin takaisin rantaa kohti. Matkalla pysähdyimme kuuntelemaan Esplanadin lavalla esiintynyttä Club for fivea. Ihana ylläri, kun saatiin sattumalta ympättyä yksi konserttikin reissuun mukaan. Yhden yhtyeen joululevyn omistankin entuudestaan ja nyt tuli kieltämättä houkutus hommata lisääkin tämän iloisen ja taitavan porukan tuotantoa!\nSeuraavaksi suuntasimmekin sitten Suomen korkeimman benjin juurelle....\nJa jos joku jo luuli, että myös huipulle, niin ehei, vaan todellakin vain juurelle! :D\nItse asiassa aika tarkalleen 10 v. sitten olen benjihypyn kyllä uskaltautunut hyppäämään ja vaikka kokemus olikin silloin upea, niin enää en tuonne ylös uskaltautuisi. Nykyään hirvittää jo pelkkä vierestä katsominenkin :D\nBenjipaikalta poljimme vielä hetken matkaa rantaa eteenpäin, pysähdyimme virvokkeille Mattolaiturille ja kävimme katsastamassa Pihlajasaareen vievän venebussin lähtöpaikan Merisatamassa.\nHelsingissä on kyllä kiva käydä erityisesti näin kesäisin ilman mitään sen kummempaa ohjelmaakaan. Ohjelmaa täällä toki riittäisi joka makuun monenmoista. Erityistä kuhinaa tänä lauantaina kaupunkiin toivat HJK-Barcelona peliin suunnanneet jalkapallofanit (yhteensä jopa 40 000 kuulemma!), maailman koiranäyttelyyn 2014 osallistuneet karvatassut sekä Flow-festareille suunnanneet hipsterit ;)\nLähettänyt Henna/Oh my white klo 12.14\nSatuTalo 13.8.2014 klo 18.13.00\nNo johan saitte kaikenlaista yhteen päivään mahtumaan:) Kuulosti kivalta reissulta!\nHenna/Oh my white 13.8.2014 klo 21.15.00\nJuu loppujen lopuksi vielä aika pienellä alueella pörräiltiin mut siihenkin mahtui tosiaan monenmoista kivaa nähtävää! Seuraavaks sit vaan suunnittelemaan tulevan Tallinnan reisun kohteita, jee ;)


Mies asteli pankkiin ja väitti asiakkaiden kuullen pankin työntekijän raiskanneen lapsia – kuuli huhut mopomiehiltä - Savon Sanomat\nKotimaa 20.01.2016 19:09\nMies asteli pankkiin ja väitti asiakkaiden kuullen pankin työntekijän raiskanneen lapsia – kuuli huhut mopomiehiltä\nPohjoissavolaisessa pankissa tapahtui viime syksynä välikohtaus, jota käsiteltiin nyt Pohjois-Savon käräjäoikeudessa.\nKeski-ikäinen mies marssi pankkiin ja alkoi ryskyttää pankin johtotasolla työskentelevän miehen ovea.\nTyöntekijä ei kuitenkaan ollut paikalla, joten kollega puuttui asiakkaan mesoamiseen.\nTyökaveria kuultiin oikeudessa todistajana. Hän kertoi, että pankkiin tullut mies oli seisonut kädet nyrkkiin puristettuina ja valehdellut olevansa Juhan Brofelt. Hän oli kertonut tulleensa tapaamaan työntekijää ja väitti, että työntekijä haluaa hänen kanssaan seksuaalista kanssakäymistä.\nSen jälkeen mies oli väittänyt, että pankin työntekijä on käynyt raiskaamassa monta paikallisen koulun lasta. Hän käytti työntekijästä oikeaa nimeä.\nTilassa oli ollut 6–7 asiakasta ja sen lisäksi toimihenkilöitä. Kaikki olivat kuulleet miehen puheet.\nKäräjäoikeus tuomitsi miehen kunnianloukkauksesta 15 päiväsakon rangaistukseen. Maksettavaa tulee yhteensä 90 euroa.\nOikeudessa mies kiisti syytteen. Hän kertoi lähteneensä pankkiin vain varmistamaan pitävätkö kaupungilla liikkuvat huhut paikkansa. Huhut hän oli kuullut mopomiehiltä, jotka ajelivat ja huutelivat kaupungilla.


08 elokuun, 2010\nKotitalouksien velkaantuneisuus on noussut suuremmaksi kuin ennen 90- luvun lamaa kuten alla olevasta Findikaattori.fi kokoamasta tilastosta voimme havaita.\nSilloinen ylivelkaantuneisuus johti moneen henkilökohtaiseen katastrofiin ja lamaan, jossa työttömyys nousi pahimmillaan lähelle 20% tasoa. Nyt kotitaloudet ovat velkaantuneet keskimäärin vielä enemmän ja alhainen korkotaso uhkaa nostaa velkaantumisen asteen vielä korkammalle. Mitä jos korkotaso nousee samalla tavalla kuin vuonna 1990; onko edessämme samanlainen katastrofi?\nMonet asiat ovat nyt eri tavoin kuin vuonna 1990:\nNyt velkaantuneita on vain osa kotitalouksista. Vuonna 1990 velkaantui koko kansantalous (valtio, kunnat, yritykset ja kotitaloudet). Yhteiskunnassa varallisuus ja tulot ovat nyt paljon epätasaisemmin jakautuneita. Korkojen nousu suistaisi vain osan kotitalouksista vararikkoon. Kärsijöitä olisivat "vain" elämäänsä rakentavat, lainarahalla asuntonsa ostaneet nuoret.\nVuoden 1990 kriisissä pysähtyi koko kansantalous. Venäjän vienti romahti ja samalla koko taloudellinen eliitti (hallitus, presidentti-instituutio, suomen pankki) asettuivat tukemaan silloisen markan vahvaa valuuttakurssia. Tuo valuuttakurssi oli niin korkea, että Suomessa ei enää kannattanut tuottaa juuri mitään vientituotetta, ja niinpä koko vientiteollisuus romahti, ja kansantalous velkaantui kun ei ollut tuonnin vastineeksi mitään vietävää. Vientiteollisuutemme on nyt kilpailukykyisempää kuin vuonna 1990. Palkkakustannuksemme ovat nousseet, mutta emme ole vielä hinnoitelleet itseämme ulos markkinoilta.\nVuoden 1990 kriisissä ei ollut elvytysvaraa. Valtio ja kunnat joutuivat säästämään samaan aikaan kun yksityinen sektori supistui. Valtiolla oli vielä viime vuoden alkaessa hyvää elvytysvaraa, eikä tilanne vieläkään ole niin paha kuin oli vuonna 1990, kun velkakriisi laukesi lamaksi.\nKaikista näistä syistä johtuen on todennäköistä, ettei lainakorkojen noususta aiheutuva kriisi tule olemaan niin voimakas kuin vuoden 1990 vastaava. Lainakorkojen nousu tulee olemaan hitaampaa ja maltillisempaa kuin vuonna 1990, ja meillä tulee olemaan paljon paremmat edellytykset hoitaa tilanne kuin vuonna 1990.\nVuoden 1990 kriisi ja siihen johtaneet syyt antavat yhden hyvän opetuksen. Parhaiden taloutta ymmärtävien asiantuntijoiden ja päättäjien päätökset ja näkemykset voivat olla katastrofaalisen vääriä. Eikä Suomi ole ainoa maa missä taloudellinen eliitti on joskus epäonnistunut. Tähän nykyiseen lamaan johtaneet syyt ovat toinen vastaava esimerkki, ja tällä kertaa nuo virhearviot tehtiin USA:ssa. Voiko siis mihinkään luottaa? On eräs asia johon jokaisen kannattaa luottaa – oma henkilökohtainen terve järki.\n3 thoughts on “Kotitaloudet velkaantuneet hälyttävästi”\nVelat maksetaan työtä tekemällä\neikä pelaamalla pörssissä. Siksi työllisyys on avainasemassa kuinka talouden myrkyistä selvitään. Ja tilannen ei näytä hyvältä USA:n suhteen kun katselee työllisyyttä uusimpien tilastojen valossa tehdyistä vertailukuvista aikaisempiin taantumiin.\n"Palkkakustannuksemme ovat nousseet, mutta emme ole vielä hinnoitelleet itseämme ulos markkinoilta. "\nItseasiassa joillain aloilla ollaan. Tuskin muuten toimintojen siirtäminen esim. Intiaan kannattaisi ja toisaalta rakennus- ,siivous- , yms. alat näyttää valtaavan vähempään tyytyväinen kansanosa. Toisaalta jahka Viro lähtee rynnistämään niin eiköhän ne lähde omaa maataan rakentamaan.\n"Valtiolla oli vielä viime vuoden alkaessa hyvää elvytysvaraa, eikä tilanne vieläkään ole niin paha kuin oli vuonna 1990, kun velkakriisi laukesi lamaksi."\nAinakin sillä tavalla mitä sitä on käytetty rakennussektorilla se on aiheuttanut nousukierteen ja elvytysvara ei voi jatkaa nousukierteessä.\nKannattaako hintakilpailuun mennä mukaan\nKyllä kilpailukykymme perusta pitäisi olla jossain muussa kuin työntekijöiden palkoissa. Sillä tiellä ei ole kuin hävittäviä vaihtoehtoja, aina jostain maailmalta löytyy joku joka tekee (yksinkertaista) työtä halvemmalla.\nEsimerkkeinä vaihtoehtoisista ansaintatavoista jalkapallon MM kisoissa maineeseen noussut Vuvuzela torvi.Lehtikirjoituksen mukaan valmistaja Kiinassa saa torvesta 0.015 US dollaria kappaleelta. Nettikaupassa tuotteen hinta Suomessa näyttää olevan 14,90 €.\nKumpi sopii paremmin suomalaiseksi työksi, torven valmistua vai sen kuljetukseen, jakeluun ja myyntiin liittyvä toiminta.


43+ parasta lumilautailulainausta: Eksklusiivinen valinta - BayArt - Lainausmerkit\nLumilauta on liukua lumella seisomalla erityisen muotoisella laudalla. Syvällisesti inspiroivat lumilautailulainat kannustavat kasvua elämässä, tekevät sinusta viisaampaa ja laajentavat näkökulmaa.\nJos etsit kaikkien aikojen parhaat urheilulainaukset ja mahtavia juoksevia lainauksia jotka sieppaavat täydellisesti sen, mitä haluat sanoa tai haluat vain innostaa itseäsi, selaa upeaa kokoelmaa mahtavia juoksevia lainauksia , upeita luistelu lainauksia ja parhaat rullalautailu lainaukset .\nKuuluisia lumilautailu lainauksia\nRakastan ehdottomasti kaikenlaisia ulkoilma-aktiviteetteja, kuten lumilautailua, patikointia, surffausta ja rannalla pitämistä, jos saan koskaan aikaa ... mikä ei ole usein! - Gina Holden\nLumilautailu oli kaikkea mitä tiesin. Sitä tein ja kaadoin siihen kaiken mitä minulla oli. Ajattelin, että menestyminen ja tavoitteiden saavuttaminen menevät käsi kädessä onnellisuuteen. - Kelly Clark\nLumilautailu on aktiviteetti, joka on erittäin suosittu ihmisten keskuudessa, joiden mielestä säännöllinen hiihto ei ole tarpeeksi tappavaa. - Dave Barry\nEnsinnäkin olen tajunnut, että olen harrastanut lumilautailua monien vuosien ajan, ja suurin korkein mitä saan, on se, kun katkaisen itseni yhteiskunnasta, tuntemaan todella vuoren. Näiden vuorten vaelluksesta saamani korkeus on paljon suurempi haaste kuin helikopterin vieminen huipulle. Minun täytyy laittaa siihen enemmän, mutta saan siitä paljon enemmän jännitystä. - Jeremy Jones\nJoo, unelmani olisi työskennellä 6 kuukautta ja sitten kuusi kuukautta pelata, vain lumilautailua, surffausta ja menemistä viileisiin paikkoihin kuuntelemaan ja olemaan yksin ja rentoutumaan. - Marc Newson\nUnohdan lumilautailun kesällä. - Shaun White\nLumilautailu on luistelun kutu, ja luistelu on intohimoni. - Tony Hawk\nJos syöt samaa viljaa päivittäin, se vanhenee. Ja jos olisin ajatellut lumilautailua joka päivä, olisin lopettanut kauan sitten. - Shaun White\nÄlä syö keltaista lunta. - Frank Zappa\nRakastan lumilautailua, mutta en koskaan halua tehdä sitä kilpailukykyisesti tai ammattitasolla. Lumilautailu on luistelun kutu, ja luistelu on intohimoni. - Tony Hawk\nLumilautailusta olympiaurheiluna: 6-vuotiaasta asti olen ollut sekoituksessa ja seurannut kasvua ja muutosta. En olisi koskaan odottanut sen menevän näin pitkälle. - Shaun White\nMinulla on hauskinta lumilautailua, kun vain minä ja veljeni. - Shaun White\nRakastan LA: n säätä, ja voin ajaa 20 minuuttia rannalle, vaeltaa muutaman minuutin päässä talostani tai mennä lumilautailemaan muutaman tunnin päässä. - Jud Tylor\nMutta ymmärrän, että Black Combin ja Whistlerin on tarkoitus olla hyviä lumilautailuun. Joten odotan innolla jonain päivänä pian. - Bridget Hall\nLumilautailun vetovoima on vapaus, jonka se antaa sinulle. Lumilaudan ollessa jalkasi taivas on raja. Voit tehdä mitä tahansa ja mennä minne tahansa. Tämä ei ole vain ammattilaisille. Se on kaikille. Lumilautailun toinen hämmästyttävä asia on, kuinka helppoa on päästä eroon ihmisistä ja nauttia vuorien yksinäisyydestä. Se on melkein mahdotonta surffauksessa, mutta lumilautailulla se on lyhyt vaellus hissin yläosasta tai tien reunasta. - Jeremy Jones\nMikä vetää minut siihen lumilautailutyyppiin, jota nyt teen, on se, että käyn läpi jokaisen elämän tunteen kiipeessäni näille vuorille. Pelko. Ennakointi ennen sitä. Alkuun pääseminen ja ylhäällä seisomisen ilo ja sitten adrenaliini laskeutuessani ja sitten sellaiset ylivoimat tunteet, joita saan alareunassa. Koko tuo prosessi on todella koukuttava ja saa minut tuntemaan oloni eläväksi. - Jeremy Jones\nKävin ajan sisäoppilaitoksessa, jolloin valmentajani halusivat minun siirtyvän lumilautailuun, koska he ajattelivat, että en osaa hiihtää. Olin liian laiha. Minulla oli kauhea tekniikka. He sanoivat, että minun pitäisi olla lumilautailija, ja onneksi vastustin. - Bode Miller\nLumilautailun perustaidot maksavat pitkällä tähtäimellä. Se on jotain, jonka olen pystynyt rakentamaan ajan myötä, ja siitä on ollut paljon hyötyä minulle. Ikäni ja urani tarkastelun myötä kenties olen mukavampi omalla ihollani kuin koskaan. - Kelly Clark\nTietävätkö ihmiset sen vai eivät, olen iso luonnollinen kaveri. Pidän lumilautailusta, pidän kalastuksesta, ja nämä ovat tapojani lopettaa. - Daymond John\nMinulla oli lumilautailuonnettomuus. Putosin hevoselta. Minulla on ollut aivotärähdyksiä, murtuma kylkiluuta ... kävelen seiniin. Olen aina mustelmissa. - Mila Kunis\nJotkut ihmiset kiinnittävät lumilaudat jaloilleen, hyvin harvat kiinnittävät ne sieluihinsa. - Shaun White\nOlen saavuttanut tavoitteeni lumilautailulla. - Shaun White\nOlympialaiset ovat omituisia. Sinun täytyy olla joukkueessa. Se on hienoa, jos olet hiihtäjä. Mutta lumilautailussa haluat vain olla oma henkilö. - Shaun White\nMinua niittaavat äärimmäiset urheilulajit, kuten iso-aallokko, megaramp-rullalautailu ja puoliputkilumilautailu. Olen kiehtonut osittain siksi, että urheilu on niin innostavaa akrobaattista. Mutta minua kiehtoo myös pelko siitä, että milloin tahansa voi tapahtua kauhea onnettomuus. Ja onnettomuuksia tapahtuu. - Lucy Walker\nVuoden 2006 pelit - identiteettini oli silloin alkanut muuttua. Ennen sitä identiteettini oli lumilautailussa. Näin ihmiset tunsivat minut ja näin minä tunsin itseni. Sieltä sain paljon itselleni arvoa. Se alkoi muuttua ja aloin ymmärtää, että en saanut arvoani ihmisiltä tai tekemistäni asioista. Se oli Kristukselta. Jos minulla ei olisi ollut tätä muutosta elämässäni, uskon, että maailmani olisi hajonnut. - Kelly Clark\nYhtäkkiä sinulla on tämä selkeyden tunne. Takamaiden lumilautailu on todella tehnyt paljon parantaakseen tätä tunnetta minussa. - Craig Kelly\nVihaan sanoa sitä siellä oleville lapsille, mutta puhallin kaiken tavallaan ja asetin lumilautailun elämässäni ykköseksi - Jeremy Jones\nLumilautailussa on kaksi asentoa. Yksi näyttää hyvältä ja toinen on kuollut! - Eddie Izzard\nKokemukseni ja tekemäni lumilautailu ovat todella riippumattomia teollisuudesta ja mitä itsenäisempi se on, sitä puhtaampi ja parempi minusta tuntuu lumilautailusta. - Craig Kelly\nPelasin rugbya suurimman osan elämästäni ja sitten vaihdoin lumilautailuun, mikä antoi minulle paljon inspiraatiota. - Charlie Bewley\nEn ole kovin hyvä hiihtämisessä, lumilautailussa tai uimisessa sinänsä. - Theophilus Lontoo\nLumilautailu on kuin auton ajaminen. Kun asiat ovat kunnossa, olet siinä. Mutta kun asiat menevät pieleen, se menee todella, todella huonosti todella nopeasti. - Juan Pablo Montoya\nHenkilökohtaisesti luulen, että rullalautailu on vaikeampaa, koska siinä on niin paljon liikkuvia osia. Lumilautailussa jalat ovat kiinnitetty laudallesi. - Shaun White\nLumilautailussa tiedät jatkuvasti, että ihmiset ovat teknisesti niin loistavia tekemisissään, ja sinusta tuntuu, Ugh, en voi koskaan tehdä sitä. - Cary Fukunaga\nAinoa urheilu, johon todella harrastan, on lumilautailu. Koska se on ainoa urheilulaji, jossa he harjoittavat puolipipin heti tupakoinnin jälkeen. - Bill Maher\nJos kuoli lumilautailu, voit rehellisesti sanoa kaikille maailman ihmisille, että Jeremy London kuoli onnellisena. - Jeremy London\nKaikesta, mihin kuuluu ulkoilu, olen kyse sitten hiihdosta, lumilautailusta, wakesurfingista maastopyöräilyyn. Kaikki mikä saa minut ulos. - Daniel Cudmore\nVaihdan päiväni hiihtämisen ja lumilautailun välillä - voin mennä nopeasti alas pistoradalla, mutta kamppailen silti lumilaudan kolhuissa. - Mike Tindall\nLumilautailu! Rakastan sitä! Jotkut parhaista paikoista lumilautailuun ovat Telluride ja Park Cities, Utah. - Bridget Hall\nRakastan lumilautailua niin paljon, mutta en vain halua puhua siitä koskaan. - Shaun White\nRakastan äärimmäisiä urheilulajeja, pidän lumilautailusta ja moottoripyörästä, rullaluistelusta ja jääkiekosta. - Jeremy London\nYmmärrän nyt, että pienet mäet, joita näet laskettelurinteillä, muodostuvat nelikymmentäseitsemänvuotiaan ruumiin ympärille, joka yritti oppia lumilautailua. - Dave Barry


Dear Moments & Me: Haaveiluhaaste.\nSain tämän muutamissa blogeissa kiertäneen haaaaaaveilevan haasteen ihanuuksilta nimeltä Taru sekä lili, kiitos!!\nEipä noiden viiden asian miettiminen kauaa vienyt, mutta viisi ei kyllä mitenkään riittänyt :D\nJätin talot ja sellaiset suuret pois, koska ne ei varsinaisesti ole tavaroita, vaikka totta mooses, mielellään ostaisin jonkin upean pikku kartanon itselleni ;)\n1. Juuri nyt haluaisin aivan palavasti valkoisen lautalattian! Sellaisen ottaisin uuteen kotiimme heti, jos vain mahdollista.\n2. Laukkupuolelta ehdottomasti suurin unelmani olisi Hermes. Väreistä käy lähes mikä vaan, mutta kuvassa näkyvä olisi ehkä se voittaja!\n3. Rakastan kukkia! Voi kun saisin joka viikko tuoreita leikkokukkia kotiini, elämäni loppuun saakka luonnollisesti. Onko kukat tavaroita.. nojaa...huijaan minäkin vähän ;)\n4. Sitten siihen suurimpaan tavaraan. Kaikista autoista eniten haaveilen Audista. Väri olisi musta ja vaihteet tietty automaattiset. Muulla ei niin justiinsa väliä.\n5. Canonin kameraani tahtoisin jonkun unelmalinssin, mielellään koko paketin erilaisia! Huokaus :)\nTämmöisiä haaveita täällä päässä!\nMistä sinä haaveilet? Heitän haasteen seuraaville: MISSV, Baniina, Catherina, Nanna ja Petra Pauliina!\nNanna 23. tammikuuta 2012 klo 17.14\nValkoinen lautalattia olisi kyllä aika herkku! :) Kiitos paljon haasteesta, harmi että ehdin jo tehdä sen..\nCherry 23. tammikuuta 2012 klo 17.40\nNanna: Ei mitään, en vaan huomannut :)\nPetra Pauliina 23. tammikuuta 2012 klo 18.04\nTässä pian kuukahtavaa tulppaanikimppua katsellessani tulee kyllä mieleen, että voi kun olisikin mahdollista ostaa tuoreita kukkia kotiin jatkuvasti! Se olisi todellista arjen luksusta, ainakin minun mielestäni :)\nlili 23. tammikuuta 2012 klo 21.30\nKivalta näyttää lista!:P Ja oi, eipä tullut edes mieleen noita tuoreita kukkia! Ikuinen lahjakortti kukkakauppaan olis kyllä helmi!;) Raaskin niin harvoin ostaa leikkokukkia, vaikka esim. tulppaanit ovat ihan mun lemppareita:)\nCherry 24. tammikuuta 2012 klo 10.18\nPetra Pauliina: Ollos hyvä :)\nNiimpä! Vitsi kun ne on niin turkasen kalliita täällä.. siis jos aikoo joka viikko ostaa. Mutta harvemmin ostettaessa niistä tietysti nauttii enemmän :)\nlili: Hih, eiks vaan ;) Olis aika ihanaa, jos lähetti toisi pari kertaa viikossa tuoreita kukkia, joilla voisi somistaa koko kodin! Ehkä nyt keväällä tulee taas ostettua enemmän kukkia, kun ensin saisi kotia hieman kuntoon.\nRagDoll 27. tammikuuta 2012 klo 8.48\nHihii. Meillä on aika lähelle samat haaveet. ;)\nEilen sanoinkin miehelle, että voitaisiinko maalata uuden kodin lattia valkoiseksi. =D\nCherry 27. tammikuuta 2012 klo 8.51\nRagDoll: Onko teillä parketti? Voi kateus! :D Yritän täällä saada miehen päätä kääntymään, kun vielä olis puolet asunnon lattioista laittamatta. Haluaisin niin sen puhtaanvalkoisen lattian.. jääkö haaveeksi, saa nähdä :)\nIhanaa, kohta me nähdään kuvia teiltäkin ;))


Make=Porn - Undefined commercial artist\nMake=Porn | 30.05.2004 | Free Funk\nTuntemattoman mainostaiteilijan työpäivä.\nSisältää kaksi (2) herra Forderin kitarasooloa.\n7.73 2888 kuuntelua\nMIKSERI MAINOS 69471 numeroon 173172 (1,90€)\njaaa, tuli jotenkin mieleen Spinal Tapin "jazz odessy", mut ei kai se voi olla ihan väärin. Mitähän tästä antais... ehkä kasi kuitenkin on paikallaan\nTuskin kerkes näppejä lämmittämään kun tuli ensimmäinen tilulilusoolo. En tiedä muista, mutta minuun ne uppoaa, kunhan ne on tehty hyvää makua osoittaen. Hämy piano, ihan kuin minä olisin soittanut sen, n. 27 vuotta sitten (käypä aika olisi myös eilinen) :)\nLetkeä lähtö, sit vähän jotain hc:tä, sitten kingston wallia, dream theateria, letkisitä, hc:tä, hämyilyä jne. ja sit tuo piano. Ei tämä ole huono, mutta en mä tätä enää viidettä kertaa kuuntele, siis toistamiseen. :)\nTuli tuossa muitakin piisejänne kuuneltua.. Väsymys taitaa ajaa minut ruksaamaan ton fanizydeemin.. Iloisiin kuulemiin ja näkemiin, sano tarvajärvi\nalku oli ku jostaa uudest bumtsibummist mut sit marcost tuli saatana joka soitti pianoa siin lopus ku perkele\nMelko härö biisi. Onhan tässä kaikenlaista yhdistyelty, mikä on periaatteessa hyvä juttu. Mutta jotenkin sellainen fiilis, että niitä yhdistelmiä ei ole osattu yhdistää ilman biisin muuttumista kaaokseksi... lisäksi laulajan ääni rikkoo harmoniaa entisestään...\nTaas menee 20-osaisten biisien taitajat kommenttiringissä pyörimään. Nyt on ajoittain rullaavat funkit ja noisecoret tai mitkä liet lyöneet kättä päälle. Pattonille demoa niin saattaa hyvänä päivänä tulla levy pihalle.\nMie en ite oo niistä sen Bungleista koskaan oikein perustanu. Tämä on sitä samansuuntaista äkkiväärää yllätysmomenttikoulukuntaa. Tiivis sekoilu kuitenkin.\nPirun siisti kosketinsoundi. Vahvasti tulee mieleen Mr. Bungle tästä, mikä on hyvä seikka. Kitarajuttuja voisi vähän vielä hioa menemään paremmin rytmiin. Hyvää on myös, että biisi ei ole ihan sitä perus mikseri.net-osastoa vaan hieman erilaista.l\nHyvät räbät ja gangstat saundit ja silleen. Eiku oho kuuntelen 50 centii oho XD No täst biisist ni aika hyvä ja toi sekoilukohta o iha tuore. Tää on jotai gruuvikakkaa ja punkkia ja bläkkistä ja hardrokkii ja kaikkee!


Brio hella valkoinen – Internet ja tietokoneet\nHome / Brio hella valkoinen\nBrio hella valkoinen\nOsta Brio Valkoinen hella Adlibris-verkkokirjakaupasta. Tarjoamme laajan tuotevalikoiman verkossa. BRIO-hella on perinteikäs leikkikeittiö pikkukokeille. BRIO Hella, Valkoinen on hieno leikkihella kaikille pienille mestarikokeille. Tässä vakaassa ja kestävässä hellassa on uuni ja kolme hellanlevyä.\nKlassinen BRIO puuhella on ehdoton kaluste lastenhuoneen tai leikkimökin pikkukeittiöön! Pikkukokkien mielikuvitusaterioille! Uuninluukku aukeaa ja säätimistä voi kääntää oikean lämpötilan leikkiruuille.\nKokkaaminen alkaa jo nuorella iällä BRIO hellan parissa. Uunin luukku avautuu, säätimet liikkuvat ja hellalla porisee herkulliset leikkiruoat pikkukokin . BRIOn klassisesta hellasta tulee helposti keskeinen osa lapsesi leikkejä useaksi vuodeksi. Väännettävät säädöt ja avattava luukku. Osta Kauppaleikit toimintahahmo netistä.\nBrion laadukkaasta leikkihellasta on tehty tyylikkään valkoinen versio. Löydät myös muut lelut ja lastentarvikkeet valmistajalta Brio Lekmer.\nHellassa on avattava uuninluukku, liikkuva uunisäädin ja neljä reilunkokoista väännettävää säädintä.\nMyydään hyväkuntoinen valkoinen lasten brio hella nouto hinta euroa. Löydä Brio, hella parhaaseen hintaan ja nopeimmalla toimitusajalla. KALUSTEET Sisustus Sisustusmuovit Kattaus ja keittiö KYLPYHUONE JA SAUNA MAKUUHUONE MATOT . BRIO Lelut täyttivät juuri 13 mutta silti he ovat aivan leikin ytimessä. BRIO – Hella ja allaskaappi (31360). Myydään siistikuntoinen Brion hella, kaupan päälle sekalainen valikoima astioita.\nNäytä BRIO valkoinen hella kaupassa Hong Kong. Ilmainen toimitus yli 150€ tilauksiin. Tytön huone, lastehuone, pinkki, harmaa, valkoinen, Brio hella. Eli kannattaako ostaa Brion perinteinen hella vai Mickin.\nSitä mustaa olen aiemmin himoinnut, mutta tuo valkoinen sopisi. Siisti ja hyväkuntoinen, sanoisin jopa uudenveroinen. Brio saattaa lapsen mielestä olla hiukan liian pelkistetty.\nKaikki Myydään brio hella-ilmoitukset sivustoilta Tori.\n← Kenellä on numero Antivirus android →


Veronhyvityslaki 341/1981 - Säädökset alkuperäisinä - FINLEX ®\nOlet tässä: Finlex › Lainsäädäntö › Säädökset alkuperäisinä › 1981 › 341/1981\nAnnettu Helsingissä 22. päivänä toukokuuta 1981\nVero, jonka Suomessa asuva henkilö, kotimainen yhteisö tai kuolinpesä taikka erillisenä verovelvollisena verotettava yhtymä on lopullisesti maksanut vieraalle valtiolle sieltä saadun tulon perusteella, vähennetään Suomen valtiolle saman tulon perusteella vastaavalta ajalta suoritettavasta verosta.\nVero, jonka 1 momentissa tarkoitettu verovelvollinen on lopullisesti maksanut vieraille valtiolle siellä olevan varallisuuden perusteella samalta tai verovuosien päättyessä eri ajankohtina viimeksi päättyneeltä vieraan valtion verovuodelta, vähennetään verovelvollisen Suomen valtiolle saman varallisuuden perusteella suoritettavasta verosta.\nEdellä 1 ja 2 momentissa tarkoitettua vähennystä sanotaan tässä laissa veronhyvitykseksi.\nLuonnollisen henkilön Suomen valtiolle suoritettavina 1 §:ssä tarkoitettuina veroina ei pidetä siltä ajalta maksettuja veroja, jona hän ei ole asunut Suomessa.\nVeronhyvitystä ei anneta, jos hyvityksen perusteena oleva tulon tai varallisuuden kaksinkertainen verotus voidaan poistaa tai sitä lieventää kaksinkertaisen verotuksen välttämiseksi voimassa olevan sopimuksen tai muun vastaavan kansainvälisen sopimuksen perusteella.\nJos liike- tai ammattitoimintaa harjoittava 1 §:n 1 momentissa tarkoitettu verovelvollinen on maksanut vieraalle valtiolle siellä harjoitetusta toiminnasta tulon perusteella määräytyvän veron sijasta kannettavaa ja sitä korvaavaa veroa, valtiovarainministeriö voi myöntää oikeuden tällaisen veron vähentämiseen Suomen valtiolle tulon perusteella vastaavalta ajalta suoritettavasta verosta.\nMitä 1 momentissa on säädetty, sovelletaan myös, milloin kansainvälistä meri- tai ilmaliikennettä harjoittava 1 §:n 1 momentissa tarkoitettu verovelvollinen on vieraalle valtiolle maksanut muuta kuin 1 §:n 1 momentissa tarkoitettua veroa ja vero on määräytynyt rahdin tai muun siihen rinnastettavan perusteen mukaan.\nVeronhyvitys ei saa olla suurempi kuin määrä, joka vastaa yhtä suurta osaa Suomessa valtiolle suoritettavasta verosta kuin vieraasta valtiosta saadun puhtaan tulon määrä on verovelvollisen Suomessa veronalaisesta kokonaistalosta. Jos verovelvollinen on saanut samasta vieraasta valtiosta erilaisia tuloja, lasketaan sieltä saadut tulot yhteen. Veronhyvityksen enimmäismäärää laskettaessa ei oteta lukuun sellaista vieraasta valtiosta saatua tuloa, josta siellä ei makseta tässä laissa tarkoitettua veroa. Veronhyvitykseen oikeuttavan veron määrään ei saa vaikuttaa toisesta vieraasta valtiosta saatu tulo.\nJos verovelvollinen on saanut tuloja kahdesta tai useammasta vieraasta valtiosta, lasketaan veronhyvityksen enimmäismäärä kunkin vieraan valtion osalta erikseen.\nMitä 1 ja 2 momentissa on säädetty tulosta, on soveltuvin osin voimassa myös varallisuudesta.\nVerovelvollisen on vaadittava veronhyvitystä kirjallisesti verotoimistolta ennen verotuksen päättymistä. Verolautakunta vahvistaa perusteet, joiden mukaan verotoimisto laskee veronhyvityksen määrän. Veronhyvityksen määrä vähennetään veron maksuunpanoa toimitettaessa.\nJollei veronhyvityksen perusteita ole voitu vahvistaa verotusta toimitettaessa, verolautakunnan on verovelvollisen hakemuksesta vahvistettava perusteet, minkä jälkeen verotoimiston on oikaistava maksuunpano noudattaen, mitä maksuunpanon oikaisusta on verotuslaissa (482/58) säädetty.\nEdellä 2 momentissa tarkoitettu hakemus on tehtävä vuoden kuluessa sen kalenterivuoden päättymisestä, jona verotus on saanut lainvoiman. Milloin vieraassa valtiossa määrätty vero on lopullisesti maksettu mainitun kalenterivuoden päättymisen jälkeen on hakemus tehtävä vuoden kuluessa siitä päivästä, jona vieraassa valtiossa määrätty vero on lopullisesti maksettu.\nJos veronhyvityksen perusteena ollutta vieraan valtion veroa on muutettu, on verovelvollisen ilmoitettava muutoksesta verotoimistolle. Jos tällaista muutosta ei ole voitu ottaa huomioon verotusta toimitettaessa, verolautakunnan on vahvistettava uudet perusteet veronhyvitykselle, minkä jälkeen verotoimiston on oikaistava maksuunpano noudattaen mitä maksuunpanon oikaisusta on verotuslaissa säädetty.\nEdellä 1 momentissa mainitut uudet perusteet voidaan vahvistaa verotuksen toimittamisvuotta lähinnä seuraavien viiden vuoden kuluessa.\nVerovelvollisen on esitettävä selvitys vieraan valtion veron määrästä ja maksuperusteesta sekä siitä, että vieraan valtion vero on lopullinen ja että se on maksettu, samoin kuin muista veronhyvityksen antamista varten tarpeellisista seikoista. Vieraskielisestä asiakirjasta on lisäksi annettava valantehneen kielenkääntäjän tai muun pätevän henkilön tekemä suomen- tai ruotsinkielinen käännös.\nJos verovelvollinen on osoittanut, että edellytykset veronhyvityksen myöntämiselle ovat olemassa, mutta ei pysty esittämään kaikkia 1 momentissa mainittuja selvityksiä, verolautakunta voi myöntää veronhyvityksen kohtuullisen suuruisena.\nMuutoksen hakemisesta tässä laissa tarkoitetussa asiassa annettuun päätökseen on soveltuvin osin voimassa, mitä muutoksenhausta on säädetty verotuslaissa. Tämän lain 3 §:ssä tarkoitettuun valtiovarainministeriön päätökseen ei saa hakea valittamalla muutosta.\nVeronhyvityksen määrä voidaan oikaista veronoikaisun, maksuunpanon oikaisun ja tutkijalautakunnan tai muutoksenhakuviranomaisen päätöksen johdosta toimitetun maksuunpanon oikaisemisen yhteydessä siten kuin verotuslaissa on säädetty.\nMitä tässä laissa on säädetty verolautakunnasta, on soveltuvin osin voimassa myös lääninverolautakunnasta.\nTämä laki tulee voimaan 1 päivänä kesäkuuta 1981. Sitä sovelletaan ensimmäisen kerran vuodelta 1980 toimitettavassa verotuksessa.\nTällä lailla kumotaan vieraalle valtiolle maksetun veron vähentämisestä Suomen valtiolle maksettavasta verosta eräissä tapauksissa 15 päivänä joulukuuta 1972 annettu laki (801/ 72) siihen myöhemmin tehtyine muutoksineen.\nOikeus veronhyvitykseen verovuodelta 1979 tai sitä aikaisemmilta verovuosilta ratkaistaan kuitenkin edelleen 2 momentissa mainitun lain mukaan.\nHallituksen esitys 33/81\nValtiovarainvaliok. miet. 14/81\nSuuren valiok. miet. 26/81\nHelsingissä 22. päivänä toukokuuta 1981


Vapepan ja MPK:n ILMI 17-harjoitus elokuussa - Vapepa\nVapepan ja MPK:n ILMI 17-harjoitus elokuussa\n26.08.2017 - 27.08.2017 Kauhavalla, entisen lentosotakoulun alueella\nElokuussa, 26.-27.8.2017 järjestetään Kauhavalla ILMI 2017 koulutus- ja harjoitusviikonloppu osana valtakunnallisia Suomi 100 -tapahtumia.\nILMI-viikonloppuna on useita harjoitustapahtumia eri puolilla maata, Etelä- ja Keski-Pohjanmaan harjoitus toteutetaan viranomaisten, MPK:n ja Vapepan yhteistoimintana Kauhavan entisen lentosotakoulun alueella.\nKauhavalla järjestetään ILMI-lauantaina 26.8.2017 useita Vapepan, Pelastuslaitoksen ja MPK:n kursseja ja sunnuntaina 27.8.2017 toteuteaan Poliisin johtama yhteistoimintaharjoitus. Sunnuntain harjoitukseen osallistuvat viranomaiset, kaikki lauantain kurssien osallistujat sekä muita Vapepan hälytysryhmiä ja toimijoita. ILMI-harjoitustapahtumista rakennetaan Radioamatöörien tuella valtakunnallinen viestiverkko ja harjoitellaan mm. viranomaisten viestiyhteyksien varmistamista poikkeusoloissa.\nKurssia hallinnoi MPK, joka järjestää ilmoittautumisen, kurssihuollon ja maastomajoituksen la-su yöksi, sunnuntain harjoituksen organisoi Vapepa ja johtaa Pohjanmaan poliisilaitoksen tilannekeskus.\nHuom: Ainoastaan sunnuntain yhteistoimintaharjoitukseen osallistuvat ilmoittautuvat Pohjanmaan Vapepan oman ilmoittautumislomakkeen kautta. Sunnuntain harjoituksen kustannukset 5€ / osallistuja (huolto).\nEnsimmäiset kurssit on julkaistu MPK:n koulutuskalenterissa ILMI17-tunnuksella ja kurssien ilmoittautuminen on avattu. Kurssien tarkemmat tiedot ja kurssikohtaiset ilmoittautumisohjeet tulevat myös tämän sivuston kurssikalenteriin lähipäivinä. Suomen Punaisen Ristin Länsi-Suomen piiri tukee MSO-kurssille osallistuvien vapaaehtoisten kurssikustannuksia 15€/osallistuja.\nMPK:n ILMI17 kursseja löydät täältä\nSunnuntain yhteistoimintaharjoitukseen ilmoittautuminen täältä\nTervetuloa mukaan reipashenkisen viikonlopun tapahtumiin Kauhavalle!


Hotel Goldener Adler Hallstadt, hotellisi Saksa. Tarjouksella rajattu aika!\nhuonetta tyypistä Room kategoriaan Room. Hotel Goldener Adler -hotellin edullisin huonehinta on 71 euroa.Budjetti-tyylinen Hotel Goldener Adler-hotelli on varustettu kaikilla mukavuuksilla, joihin kuuluvat esimerkiksi: Ravintola, Huonepalvelu, Baari, sanomalehdet, Savuttomat huoneet, Pesula.Etäisyys keskustasta jalan on 4 minuuttia, ja hotellin sijainti on Lichtenfelser Straße 35, koillis-Hallstadt, mikä sopii loistavasti kaupungin ja sen ympäristön tutkimiseen.Puutarha on mukava lisä hotellin palveluihin. Kun haluat rentoutua, hotellin hieronta on käytössäsi.\nHotellissa on 41 huonetta tyypistä Room kategoriaan Room. Die Alte Post -hotellin edullisin huonehinta on 49 euroa.Budjetti-tyylinen Die Alte Post-hotelli on varustettu kaikilla mukavuuksilla, joihin 3,7 km -